钦定古今图书集成/明伦汇编/氏族典/第449卷 > 沈继美
## 钦定古今图书集成/明伦汇编/氏族典/第449卷 > 沈继美

按《万姓统谱》：“继美，字子充，四川保宁守御所人。进士，
为吏科给事中，以言事谪海盐丞。嘉靖十六年升任
知县。人谓谏官迁谪必赫赫树风采，顾简略去边幅，
与民以简易从事，一切冤不得直，役不得平者，皆得
直。至其庭，面陈患苦，悉与疏决，务在各安其业，毋相
吞咥，民甚宜之。居常布衣蔬食，燕坐恬然，事有定体”，
而政亦修举。升南礼部主事，历转浙江参政。已而不
禄，人咸惜之。

===沈谧===按《万姓统谱》，“谧字靖夫，秀水人，号石云，嘉靖己丑进
士，历官江西佥宪。平生专事王阳明致知之学，不尚
文词，所作皆发明道学之旨。子起元，嘉靖己未进士，
历副使。孙自邠，万历丁丑进士，改庶吉士。”